Arkanzasas

Šis straipsnis yra apie JAV valstiją. Apie upę žiūrėkite: Arkanzasas (upė)

Arkanzasas () – 25-oji JAV valstija, esanti šalies pietinėje dalyje. Sostinė – Litl Rokas. Plotas – 137,7 tūkst. km².

 Istorija 

JAV valstija paskelbta 1836 m. liepos 15 d.

 Geografija 

Valstijos rytinę ir pietinę dalį užima Misisipės žemumos dalis. Šiaurės vakaruose paviršius kyla į Ozarko plynaukštę, vakaruose – į Vošitos kalnus. Aukščiausia vieta – Vošitos kalnuose iškilęs Magazino kalnas (839 m).


Klimatas drėgnas, subtropinis, vasaros ilgos ir karštos, žiemos švelnios. Vasaros karštos (25–32 °C), žiemos vėsios (5–10 °C), būna didesnių šalčių, pūgų. Per metus iškrinta iki 1300 mm kritulių, dažnos audros, nereti tornadai.

Rytine valstijos riba teka Misisipė, o per pačią valstiją – jos intakai (Arkanzasas, Vait Riveris, Sent Fransisas, Vošita, Red Riveris). Ozarko plynaukštėje ir Vošitos kalnuose yra ežerų. Gausu tvenkinių (Bul Šoalso, Vošitos, Grirs Ferio, Biverio ir kt.).


59 % Arkanzaso ploto dengia miškai,„Forest Inventory and Analysis“ daugiausia pušynai ir ąžuolynai. Yra Hot Springso nacionalinis parkas, Vošitos, Ozarko–Sent Fransio nacionaliniai miškai, Bafalo upės draustinis.

 Gyventojai 
2020 m. rasinė sudėtis:
 baltieji – 73,2 % (anglų, vokiečių, škotų, airių, prancūzų, olandų kilmės)
 afroamerikiečiai – 16,2 %
 lotynoamerikiečiai – 8,5 % (daugiausia meksikiečiai, salvadoriečiai)
 indėnai – 3,4 %
 azijiečiai – 2,2 %

 Didžiausi miestai 
2020 m. duomenysUSA: Arkansas, citypopulation.de

 Litl Rokas (202,5 tūkst. gyv.)
 Fajetvilis (94,3)
 Fort Smitas (89,1)
 Springdeilas (87,3)
 Džonsboras (78,5)
 Rodžersas (69,9)
 Nort Litl Rokas (64,6)
 Konvėjus (64,1)
 Bentonvilis (54,2)

 Ekonomika 

Nuo XIX a. plėtojusi žemės ūkio pramonę, dabar valstija įvairina savo pramonės asortimentą. Medvilnė yra svarbi žemės ūkio kultūra, bet ją aplenkė sojų pupelės ir ryžiai. Arkanzasas tapo vienas iš pirmaujančių paukščių augintojų šalyje. Kalakutai, pieno produktai, šamai yra svarbūs valstijos ekonomikai.

Pagrindiniai valstijoje išgaunami mineralai yra bromas, nafta, gamtinės dujos, bei boksitai.

 Šaltiniai